

MINISTERUL FINANȚELOR

Agenția Națională de Administrare Fiscală

Direcţia generală antifraudă fiscală

**REFERAT**

**Privind proiectul de Ordin comun al Președintelui Agenției Naționale de Administrare Fiscală și Președintelui Autorității Vamale Române privind aprobarea procedurii și condițiile de transmitere a informațiilor prevăzute la art. 462 alin. (22) din Legea nr. 227/2015 privind Codul fiscal**

Prin Ordonanța Guvernului nr.3/31 ianuarie 2025 au fost modificate și completate dispozițiile Legii nr.227/2015 privind Codul fiscal, care reglementează impozitul specific pe cifra de afaceri datorat de persoanele juridice care desfăşoară activităţi în sectoarele petrol şi gaze naturale.

Astfel, în conformitate cu art.II alin.(3) Procedura şi condiţiile de transmitere a informaţiilor prevăzute la art. 46^2 alin. (22) din Legea nr. 227/2015, cu modificările şi completările ulterioare, precum şi cu modificările şi completările aduse prin prezenta ordonanţă, se stabilesc prin ordin comun al preşedintelui Agenţiei Naţionale de Administrare Fiscală şi al preşedintelui Autorităţii Vamale Române, emis în termen de 45 de zile de la data intrării în vigoare a prezentei ordonanţe.

Având în vedere actele normative mai sus menționate, Direcția operațiuni vamale import export și produse accizabile din cadrul Direcției generale antifraudă fiscală, în calitate de direcție inițiatoare, propune aprobarea proiectului de Ordin comun al Președintelui Agenției Naționale de Administrare Fiscală și Președintelui Autorității Vamale Române privind aprobarea procedurii și condițiile de transmitere a informațiilor prevăzute la art. 462 alin. (22) din Legea nr. 227/2015 privind Codul fiscal.